**Ministru kabineta instrukcijas projekta "Grozījumi Ministru kabineta 2018.gada 10.aprīļa instrukcijā Nr.2 "Instrukcija par valsts budžeta izpildes analīzi"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Instrukcijas projekta "Grozījumi Ministru kabineta 2018. gada 10. aprīļa instrukcijā Nr. 2 "Instrukcija par valsts budžeta izpildes analīzi"" (turpmāk – instrukcijas projekts) mērķis ir turpināt pilnveidot un efektivizēt valsts budžeta izpildes analīzes procesu.Instrukcija stājas spēkā nākamajā dienā pēc tās publicēšanas Latvijas Republikas oficiālajā izdevumā "Latvijas Vēstnesis". |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Instrukcijas projekts sagatavots pēc Finanšu ministrijas iniciatīvas, lai turpinātu pilnveidot un efektivizēt budžeta izpildes analīzes procesu.Ministru kabineta 2020. gada 18. augusta sēdes protokola Nr. 49 46.§ "Informatīvais ziņojums "Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta "Par vidēja termiņa budžeta ietvaru 2021., 2022. un 2023. gadam" un likumprojekta "Par valsts budžetu 2021. gadam" izstrādes procesā"" 15. punkts paredz "Finanšu ministrijai, ņemot vērā informatīvajā ziņojumā minēto, izvērtēt valsts budžeta izpildes analīzes pilnveidošanas iespējas un līdz 2021. gada 1. jūnijam sagatavot atbilstošus priekšlikumus grozījumiem Ministru kabineta 2018. gada 10. aprīļa instrukcijā Nr. 2 "Instrukcija par valsts budžeta izpildes analīzi"". |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts budžeta izpildes analīzes mērķis ir sekot līdzi virzībai uz plānotājiem rezultātiem, apzināt novirzes no sākotnējiem plāniem un to iemeslus, izdarīt secinājumus par nepieciešamajām izmaiņām un veikt atbilstošas darbības, tajā pašā laikā nodrošinot atklātību par finanšu līdzekļu izlietojumu. Valsts budžeta izpildes analīzes process notiek saskaņā ar Ministru kabineta 2018. gada 10. aprīļa instrukciju Nr. 2 "Instrukcija par valsts budžeta izpildes analīzi" (turpmāk – instrukcija Nr. 2), kas nosaka kārtību, kādā ministrijas un citas centrālās valsts iestādes (turpmāk – ministrijas) sagatavo informāciju un veic analīzi par ministrijas un tās padotības iestāžu gadskārtējā valsts budžeta izpildi un iesniedz to Finanšu ministrijā (turpmāk – FM). Ņemot vērā to, ka ir apritējuši divi gadi kopš instrukcijas Nr. 2 spēkā stāšanās, FM veica izvērtējumu par tās efektivitāti un iespējamiem uzlabojumiem. FM veica ministriju aptauju, lūdzot sniegt priekšlikumus instrukcijas Nr. 2 pilnveidošanai.Tādējādi, ņemot vērā izvērtējumu un ministriju ierosinājumus, instrukcijas projekts paredz:* ērtākai informācijas strukturēšanai, veidlapu "Paskaidrojums par valsts budžeta izpildi 20\_\_. gada \_\_ mēnešos" izteikt divās veidlapās (instrukcijas projekta 1., 2., 15. un 16. punkts):

- "Paskaidrojums par valsts budžeta izpildi 20\_\_. gada \_\_ mēnešos" (1. pielikums), ko aizpilda sešos un deviņos mēnešos;- "Paskaidrojums par valsts budžeta izpildi 20\_\_. gada 12. mēnešos" (1.1 pielikums), ko aizpilda 12 mēnešos.Šajās izpildes veidlapās paredzētas šādas izmaiņas:1) atcelt informācijas sniegšanu par sešiem un deviņiem mēnešiem tabulā "I. Valsts pamatfunkciju īstenošana" sadaļā "Izmaiņas", kur jānorāda pārskata perioda izpildes izmaiņas pret iepriekšējā gada atbilstošā pārskata perioda izpildi. Vairākās programmās (apakšprogrammās) ir liels izmaiņu apjoms (apropriāciju pārdales un papildus finanšu līdzekļu piešķīrumi), līdz ar to sešu un deviņu mēnešu salīdzināšana pret iepriekšējā gada attiecīgo periodu nesniedz objektīvu izpildes noviržu vērtējumu, un tādēļ turpmāk izmaiņas tiks analizētas tikai 12 mēnešu pārskata periodā pret iepriekšējā gada atbilstošo pārskata periodu (instrukcijas projekta 4. un 5. punkts);2) samazināt detalizāciju sadaļā “Neizpilde” gan tabulā "I. Valsts pamatfunkciju īstenošanas", gan tabulā "II. Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošana" – turpmāk neskaidrojot neizpildes sadalījumu pa izdevumu ekonomiskās klasifikācijas kodiem, bet sniedzot informāciju par neizpildes datiem par pasākumu/aktivitāti kopumā un norādot būtiskākos neizpildes iemeslus pasākumu/aktivitāšu griezumā, lai informācija nebūtu sadrumstalota, bet tiktu identificēti riski atsevišķos pasākumos (instrukcijas projekta 6. un 10. punkts);3) atcelt informācijas sniegšanu par Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanas izpildi par sešiem un deviņiem mēnešiem tabulā "II. Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošana" sadaļā "Paveiktais". Tā kā informācija par Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu progresu ir pieejama uzraugošajās institūcijās, kā arī projektu īstenošana notiek saskaņā ar projektu līgumiem – tad turpmāk informāciju par izpildi jāsniedz tikai par 12 mēnešiem (instrukcijas projekta 9. punkts);4) svītrot gan tabulā "I. Valsts pamatfunkciju īstenošanas", gan tabulā "II. Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošana" sadaļu "Papildu informācija", jo šīs sadaļas netiek aizpildītas un izmantotas (instrukcijas projekta 8. un 11. punkts);5) svītrot tabulā "III. Citi jautājumi" 1. un 2. punktu - jautājumus par valsts budžeta izdevumu pārskatīšanu, jo šāda veida nepieciešamā informācija tiek apkopota atsevišķi valsts budžeta izdevumu pārskatīšanas procesā (instrukcijas projekta 12. punkts);6) precizēts instrukcijas Nr. 2 15.2.3.6. apakšpunkts – svītroti vārdi "pieprasīšanas iemesli", ņemot vērā Ministru kabineta 2018.gada 17.jūlija noteikumos Nr.421 “Kārtība, kādā veic gadskārtējā valsts budžeta likumā noteiktās apropriāciju izmaiņas” veiktos grozījumus (veikti ar Ministru kabineta 2021. gada 11. februāra noteikumiem Nr. 91) (instrukcijas projekta 7. punkts);* veidlapā "Rezultātu un to rezultatīvo rādītāju izpildes analīze 20\_\_. gadā":

1) precizēt kārtību informācijas iesniegšanai tabulā "Rezultātu un to rezultatīvo rādītāju izpildes analīze 20\_\_. gadā" par politikas rezultatīvo rādītāju izpildes analīzi 10. ailē "Izpilde/novērtējums". Tā kā atsevišķiem politikas rezultatīvajiem rādītājiem nav plānoti dati par katru gadu, bet tabulā ir iespēja norādīt virzību uz norādīto plānoto vērtību (10. aile), tad turpmāk – ja norādītajai plānotajai vērtībai (9. aile) tās norādītais gads (8. aile) nesakrīt ar sniegtās informācijas (10. aile) atskaites gadu, tad aiz sniegtās informācijas 10. ailē iekavās norāda gadu, par kuru norādīta pieejamā izpilde. Piemēram, 2022. gadā tiek sniegta 12 mēnešu izpildes analīze par 2021. gada izpildi. Likuma "Par valsts budžetu 2021. gadam" paskaidrojumos politikas un resursu vadības kartē politikas rezultatīvajam rādītājam tika norādīta plānota vērtība 2023. gadam. Izpildes analīzē ministrija 8. ailē "Gads" norāda "2023", 9. ailē "Plānotā vērtība" norāda 2023. gadam plānoto rādītāja vērtību, 10. ailē "Izpilde/novērtējums" norāda pēdējo pieejamo izpildes informāciju (piemēram, par 2020. gadu) un aiz šīs informācijas iekavas norāda gadu – piem. "100 (2020)" (instrukcijas projekta 13., 17., 18. un 19. punkts);* izveidot veidlapu "Prioritāro pasākumu izpildes analīze 20\_\_. gadā" (5. pielikums) (*Excel* dokuments):

1) veidlapā tiks sniegta saturiski pilnīgāka informācija par prioritāro pasākumu (PP) mērķa sasniegšanu, papildinot pašreizējo detalizēti analītisko informācijas par PP, kas tiek sniegta instrukcijas Nr. 2 4. pielikumā. (instrukcijas projekta 1., 14. un 20. punkts). Viena no valsts budžeta procesa sastāvdaļām ir PP finansējuma plānošana, piešķiršana un analīze. Tie ir papildu valsts budžeta līdzekļi valsts funkciju izpildes nodrošināšanai labākā, augstākā līmenī, jaunu valsts funkciju īstenošanai un valsts attīstības mērķu, prioritāšu un rezultātu sasniegšanai. Lai valsts vajadzības tiktu sabalansēti nodrošinātas starp nozarēm, finansējums tām ir jāplāno mērķtiecīgi un sistēmiski, uzraugot ieguldījumu efektivitāti un vērtējot nepieciešamās izmaiņas. Šajā veidlapā analīze tiks veikta pret mērķi, kas tiek ņemts no pieteikuma prioritārajam pasākumam vidējam termiņam (PP kartiņas):- par terminēto PP skaidro virzību uz mērķi un labumu sabiedrībai līdz šā pasākuma beigām (var būt arī vairāk par 3 gadiem). Ja pasākums zaudējis aktualitāti - par to informē un turpmāk par šo pasākumu neatskaitās;- par neterminēto PP skaidro tikai pirmo ieviešanas gadu, parādot kopējo virzību uz iecerēto mērķi un sagaidāmo labumu sabiedrībai.Tādējādi analizējot PP virzību uz mērķi - ieguvumi:- kontrole un informētība pār PP īstenošanas gaitu un sasniegto mērķi (terminētiem pasākumiem) un par PP ieviešanas uzsākšanu un kopējo virzību uz iecerēto mērķi (neterminētiem pasākumiem);- informācija varēs tikt izmantota vērtējot jaunu PP piešķīrumu pieprasījumus; - analīzes informāciju, lai veicinātu valsts pārvaldes darbības caurredzamību, būs iespēja publicēt sabiedrības informēšanai.Šīs izmaiņas pirmo reizi tiks piemērotas 2022. gadā, sagatavojot valsts budžeta izpildes analīzi par 2021. gadu. 5. pielikumā sniedz informāciju, sākot ar 2021. gada budžeta paskaidrojumos iekļautajiem prioritārajiem pasākumiem.Papildus darbs pie informācijas sagatavošanas par PP tiks līdzsvarots ar to, ka vairākās citās izpildes analīzes sadaļās tiek ievērojami samazināta informācijas sniegšana;* papildināt instrukciju Nr.2 ar 11.1 punktu par to, ka šīs instrukcijas izpildes veidlapās neiekļauj ierobežotās pieejamības informāciju un valsts noslēpumu saturošu informāciju (izmantojot Informācijas atklātības likumā un likumā “Par valsts noslēpumu” lietoto terminoloģiju), jo izpildes analīzes ietvaros iesniegtā informācija var tikt izmantota publiskā vidē. (instrukcijas projekta 2. punkts).

Papildus informācija:1) ņemot vēra, kā darbības rezultatīvajiem rādītājiem nav plāns 6 un 9 mēnešiem, tad aizpildot instrukcijas Nr. 2 1. pielikuma “Paskaidrojums par valsts budžeta izpildi 20\_\_. gada \_\_ mēnešos” I sadaļas "Valsts pamatfunkciju īstenošana" apakšsadaļā "Paveiktais" iekļauto 2. punktu "Kā minētie pasākumi/aktivitātes ietekmē gadskārtējā valsts budžeta paskaidrojumos plānoto darbības rezultatīvo rādītāju vērtību sasniegšanu?" – jānorāda paveiktā ietekme uz sagaidāmajiem darbības rezultatīvajiem rādītājiem – vai sagaidāmas nobīdes, vai arī nav paredzams, ka paveiktais varētu ietekmēt gadam izvirzīto darbības rezultatīvo rādītāju sasniegšanu. 2) instrukcijas Nr. 2 3.1 pielikums "Mērķfinansējuma izpildes analīze 20\_\_. gadā" jāpilda, kamēr vien mērķfinansējums turpina kalpot kā iezīmēts resurss konkrēto izdevumu segšanai, jo tikmēr arī ir nepieciešams monitorings par tā līdzsvarotību ar izdevumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija. |
| 4. | Cita informācija | Instrukcijas projektā ietverto regulējumu paredzēts piemērot sagatavojot valsts budžeta izpildes analīzi par 2021. gada sešiem mēnešiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministriju un citu centrālo valsts iestāžu darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Instrukcijas projektam nebūs ietekmes uz tautsaimniecību. Instrukcijas projekta tiesiskais regulējums nemaina administratīvo slogu. |
| 3. | Administratīvo izmaksu monetārs novērtējums | Instrukcijas projekts neparedz jaunas administratīvās izmaksas. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par projekta izstrādi ir publicēta Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Valsts budžeta politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē. |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2021.gada 8. martā publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Valsts budžeta politika”, adrese: <https://www.fm.gov.lv/lv/mk-instrukcijas-projekts-grozijumi-ministru-kabineta-2018gada-10aprila-instrukcija-nr2-instrukcija-par-valsts-budzeta-izpildes-analizi> un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://www.mk.gov.lv/lv/ministru-kabineta-diskusiju-dokumenti>. |
| 3. | Sabiedrības līdzdalības rezultāti | Viedokļi netika saņemti. |
| 4. | Cita informācija | Apkopota informācija par ministriju un citu centrālo valsts iestāžu sniegtajiem priekšlikumiem iespējamiem uzlabojumiem instrukcijā Nr. 2 pieejama informatīvā ziņojuma "Par valsts budžeta izdevumu pārskatīšanas rezultātiem un priekšlikumi par šo rezultātu izmantošanu likumprojekta "Par vidēja termiņa budžeta ietvaru 2021., 2022. un 2023. gadam" un likumprojekta "Par valsts budžetu 2021. gadam" izstrādes procesā" 4.2. sadaļā "Valsts budžeta izpildes analīzes pilnveide". |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas un citas centrālās valsts iestādes, kas sagatavo informāciju un veic analīzi par gadskārtējā valsts budžeta izpildi. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildi paredzēts nodrošināt esošo funkciju ietvaros. |
| 3. | Cita informācija | Nav. |

Finanšu ministrs J.Reirs

Klinsone 67095531

ieva.klinsone@fm.gov.lv